**מדור חוסן והכוונת אוכלוסייה משטרת ישראל "נגיף הקורונה" מידע והכוונה לציבור שגרת חירום בימי הקורונה**

**מחלקת חירום/אגף המבצעים**

**19 אפריל 2020 נוסח מס' -4**



**אוגדן שאלות ותשובות מ"י לאוכלוסייה – עבור המוקדים ופנקס הכיס לשוטר 19/04/2020**

**הנחיות ודגשי מב"צ ויועמ"ש -הקלות בתחום היציאה למרחב הציבורי, שגרת חירום בצל הקורונה**

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **איסור עקרוני על היציאה למרחב הציבורי שלא לצורך** | נותר על כנו, חל איסור עקרוני על היציאה למרחב הציבורי שלא לצורך. | יועמ"ש |
| **יציאה מהבית מותרת במקרים החריגים הבאים בלבד:** | 1. יציאה מהבית לשם **הגעה לעבודה וחזרה** ממנה. 2. קבלת **שירות רפואי**. 3. יציאה מהבית לשם **תרומת דם**. 4. יציאה מהבית לשם **הפגנה**. 5. יציאה מהבית לשם **הליך משפטי**. 6. יציאה מהבית לשם **הגעה לכנסת**. 7. יציאה מהבית לשם **טיפול במסגרת רווחה**. 8. יציאה מהבית לצורך **לוויה** (במגבלת 20 איש במקום פתוח בלבד). 9. יציאה מהבית לשם **ברית** (במגבלת 10 איש). 10. יציאה מהבית לשם **טבילת אישה** שתואמה מראש. 11. יציאה מהבית **להעברת קטין בין הורים גרושים**. 12. יציאה מהבית לשם **העברת קטין שהורהו נדרש לצאת לצורך חיוני.** | יועמ"ש |
| **יציאה מהבית:**  **להצטיידות**  **להתאווררות**  **לפעילות ספורט**  **חתונה**  **מקווה גברים**  **תפילה** | 1. יציאה מהבית **לשם הצטיידות** - תותר יציאה מהבית לרכישת מוצר או קבלת שירות בכל מקום שפעילותו לא נאסרה (בוטלה ההגבלה על הצטיידות במזון / תרופות / מוצרים חיוניים). 2. יציאה מהבית **להתאווררות** – לא חל שינוי ועדיין מותר ליחיד או לאנשים הגרים ביחד באותו מקום לצאת מהבית לזמן קצר לטווח של 100 מ' ואולם הובהר כי המדובר ביציאה למרחב הציבורי (לא לבתים). 3. נוספה אפשרות לצאת מהבית **לפעילות ספורט בתנאים** הבאים:    1. פעילות של יחיד, עם אדם קבוע אחד בלבד או של אנשים הגרים באותו מקום    2. הפעילות תבוצע למרחק שלא יעלה על 500 מטרים מבית המגורים    3. אין לבצע את פעילות הספורט בפארק או חוף הים אלא אם הם במרחק של 100 מטרים מבית המגורים וכן לא בגן שעשועים. 4. יציאה מהבית המגורים **לחתונה.** 5. יציאה מהבית **למקווה גברים** ובלבד שבכל עת לא ישהו במתחם המקווה מעל 3 אנשים והמקווה פועל בכפוף לכל דין. 6. יציאה מהבית **לתפילה** – תותר יציאה מהבית לתפילה, למרחק של עד 500 מטרים ממקום המגורים, במקום פתוח, בהשתתפות עד 19 אנשים, תוך שמירת מרחק ביניהם. 7. מותרת יציאה מהבית **לפעילות חינוכית המאושרת לפי צו בריאות העם** (הגבלת פעילת מוסדות חינוך), צו בריאות העם (בידוד בית והוראות שונות) או תקנות אלה. | יועמ"ש |
| **איסור על שהייה במרחב הציבורי** | 1. **בגן שעשועים.** 2. חל איסור **לשהות בעסק שהפעלתו נאסרה.** 3. האיסור לשהות **בגן ציבורי וחוף ים,** אלא אם הם בטווח של 100 מ' מהבית לא השתנה. יודגש כי לא **ניתן לבצע פעילות ספורטיבית במקומות אלה** אלא אם הם בטווח של 100 מ' מהבית. | יועמ"ש |
| **איסורים הקשורים לתפילה**  **וחתונה** | **תפילה**   1. נקבע כי **אין להתפלל עם אדם נוסף אחד או יותר במקום שאינו מקום המגורים** (כולל בבתי תפילה). 2. **הותרה תפילה בשטח פתוח בלבד, במרחק של עד 500 מטרים ממקום המגורים, בהשתתפות עד 19 אנשים ותוך שמירת מרחק של 2 מ' בין אדם לאדם** (צו בריאות העם תוקן בהתאם לאיסור על התקהלות של שני אנשים, נקבע חריג – תפילה בשטח פתוח של עד 19 איש תוך שמירה על מרחקים ביניהם).   **חתונה**  **נאסר על קיום חתונה במקום שאינו מקום המגורים למעט חתונה בשטח פתוח בהשתתפות עד 10 אנשים ותוך שמירת מרחק של 2 מטרים בין אדם לאדם.** | יועמ"ש |
| **כללי ההתנהגות במרחב הציבורי** | עדיין נדרשת **שמירה על מרחק של 2 מטרים בין אדם לאדם** למעט לגבי אנשים הגרים באותו מקום. | יועמ"ש |
| **נסיעה ברכב** | מספר האנשים הרשאים לנסוע ביחד ברכב : **נהג + נוסע** .  אלא אם מדובר:   1. **באנשים הגרים באותו מקום**. 2. במקרה של **צורך חיוני** בנסיעה של מעל 2 נוסעים באותו רכב. 3. שהנסיעה היא **למטרת טיפול רווחה, פעילות חינוך מיוחדת.** 4. **העברת קטינים בין הורים**. 5. **העברת קטין כשהורה נדרש לצאת לצורך חיוני**. | יועמ"ש |
| **איסור התקהלות** | 1. **לוויה** (**עד 20 איש**) **וברית** (**עד 10 איש**) – אין שינוי 2. **תפילה בשטח פתוח בלבד - 19 אנשים לכל היותר** בכפוף לשמירה על מרחק של 2 מטרים בין אדם לאדם. 3. נוסף ההיתר לבצע פעילות ספורט במרחב הציבורי עם אדם קבוע אחר נוסף (בטווח של 500 מ' מבית המגורים). 4. איסור ההתקהלות אינו חל על התקהלות של אנשים שגרים יחד באתו מקום. | יועמ"ש |
| **הפעלת עסקים** | 1. **מקום שהפעלתו לא נאסרה רשאי להמשיך להיות פתוח לציבור**, וכאמור, האפשרות לצאת מהבית לצורך קניות וקבלת שירותים הורחבה. 2. רשימת העסקים והמקומות **שאסורה** הפעלתם, לרבות: **שווקים, דיסקוטק, בר, פאב, אולם אירועים, מכון כושר, בריכת שחיה, פארק מים, גן חיות, ספארי, פינת חי, בית מרחץ, בית קולנוע, תיאטרון, ספריה, מוזאון ומוסד תרבות אחר, פארק שעשועים, לונה פארק, גני שעשועים ומתקני שעשועים, עסק לטיפול לא רפואי בגוף האדם לרבות רפואה אלטרנטיבית, מקום לעריכת מופעים וירידים, כלי שיט ציבורי, רכב, שמורת טבע, גן לאומי, אתר מורשת, מקום שיש בו אטרקציה תיירותית.** 3. **בגן חיות, ספארי ופינת חי** – נקבע כי אדם **רשאי להפעיל גן חיות, ספארי או גן לאומי לשם קיום פעילות במקום פתוח המיועדת לאדם עם מוגבלות**, ובלבד שפעילות זו מאורגנת על ידי משרד הרווחה, מחלקה לשירותים חברתיים ברשות מקומית או גוף / עמותה שעיקר פעילותם עבור בעלי מוגבלויות ובהתאם להוראות מנכ"ל משרד הבריאות. | יועמ"ש |
| **חנויות המותרות בפתיחה** | **חנות / עסק, שאינם בקניון, ואשר עיקר עיסוקם מכירת מוצר או מתן שירות לגבי מוצר מהמוצרים הבאים:**   1. **ציוד מידע ותקשורת** 2. **ציוד אודיו וידיאו** 3. **מחשבים, ציוד היקפי, תוכנה וציוד תקשורת** 4. **טקסטיל לבית** 5. **כלים ממתכת, צבעים וזכוכית** 6. **שטיחים, מרבדים וחיפויי קיר ורצפה** 7. **רהיטים** 8. **מוצרי חשמל וגז ביתיים** 9. **כלי בית וכן מוצרים אחרים לבית למעט צעצועים ומשחקים** 10. **חפצי תרבות ופנאי** 11. **ספרים, עיתונים, ציוד משרדי וצורכי כתיבה** 12. **ציוד ספורט ואופניים** 13. **כלי נגינה** 14. **מוזיקה וסרטים על גבי מדיה** 15. **אביזרים רפואיים** 16. **מכבסה** 17. **מתפרה** 18. **סנדלריה** | יועמ"ש |
| **תנאי להפעלת החנויות / העסקים המפורטים**  **(תו סגול)** | **תנאי להפעלת החנויות / העסקים המפורטים לעיל הוא** **שבעל העסק או החנות הגיש לרשות המקומית, לפני תחילת ההפעלה, הצהרה חתומה בנוסח שקבוע בתקנות, לפיה הוא עומד בכל החובות שנקבעו ע"י משרד הבריאות .**  חובות החלות על חנויות ועסקים שרשאים להיות פתוחים לציבור:   * 1. המחזיק או המפעיל ימנה מבין עובדיו ממונה לשמירה על ביצוע הפעולות שיפורטו בהמשך (ממונה על ענייני קורונה).   2. המחזיק או המפעיל יקפיד על שמירת כללי היגיינה במקום העסק ועל ידי עובדיו, לרבות הקפדה על חיטוי משטחים פנימיים בעסק באופן תדיר.   3. בדלפק המקום תימצא מחיצה למניעת העברת רסס בין המוכר ללקוח.   4. בתשלום באשראי הלקוח לא יידרש לחתום על חשבונית או על מסך ממוחשב.   5. המחזיק או המפעיל יקפיד ככל האפשר על שמירת מרחק של 2 מטרים בין אנשים שאינם גרים באותו מקום לרבות בתורים ולשם כך יסמן מקומות לעמידה באזור הקופות הרושמות ובאזור שיש בו תור ויציב במקום בולט לעין שילוט לעניין שמירה על מרחק כאמור.   6. כמו כן על המחזיק או המפעיל למנוע צפיפות ולצורך כך לווסת את כניסת המבקרים כך שבכל עת לא ישהו במקום לקוחות ביחס של יותר משני לקוחות לכל קופה פעילה, ובחנויות שגודלן מעל 100 מטר ביחס של לא יותר מ 4 לקוחות לכל קופה. | יועמ"ש |
| **איסור על הפעלת שווקים ודוכנים בשווקים קמעונאים** | **שווקים קמעונאים**  – נותר **האיסור** על הפעלת שוק, וכן דוכן בשוק.  למעט שוק סיטונאי . | יועמ"ש |
| **מותרת פתיחת חנויות במבנה סגור בשוק** | מותרת **פתיחת החנויות הבאות הנמצאות במבנה סגור** בשוק:  **א. חנות למכירת מזון**  **ב. בית מרקחת**  **ג. חנות אופטיקה**  **ד. חנות שעיקר עיסוקה במכירת מוצרי היגיינה**  **ה. מעבדה לתיקון מוצרי תקשורת או מחשבים**  **ו. וכל החנויות שהותרו בפתיחה בתנאי תו סגול (ברשימה לעיל).** | יועמ"ש |
| **איסור על טיפול באסתטיקה** | **נקבע איסור על רופא להפעיל מרפאה או חדר ניתוח לשם מתן טיפול המיועד לצורך אסתטי**, אלא אם כן הטיפול נדרש לצורך בריאותי חיוני ובכפוף לתנאי הרישוי של המרפאה או של חדר הניתוח. | יועמ"ש |
| **חובות המעסיק בכניסה למקום עבודה** | ללא שינוי- למעט חובת המעסיק לשבץ, ככל האפשר, את אותה קבוצת עובדים יחד באותה המשמרת (יש לפעול בהתאם להנחיות משרד הבריאות). | יועמ"ש |
| **תחבורה ציבורית** | אין שינוי, פועלים במתכונת מצומצמת. | יועמ"ש |
| **חובת חבישת מסיכות** | צו בריאות העם תוקן ונקבעה **חובת חבישת מסיכה** במקומות הבאים:   1. **במבנה שאינו בית המגורים** או מקום שהייה קבוע אחר. 2. **באוטובוס, ברכבת נוסעים או בכלי רכב אחר** המשמש למתן שירותי הסעה לנוסעים המיועדים לשירות הציבור 3. **בהתקהלות במקום פתוח**. | יועמ"ש |
| **חריגים בהם לא חלה חובת חבישת המסיכה:** | 1. קטין **מתחת לגיל 6**. 2. אדם שמחמת **מוגבלות נפשית, שכלית או רפואית** מתקשה באופן משמעותי או שנמנעת ממנו עקב מוגבלותו האמורה לכסות את הפה והאף. 3. אדם **השוהה במקום סגור או מופרד בלא אדם נוסף** (אדם השוהה במקום סגור או מופרד – אדם השוהה בכלי רכב, במבנה, בחדר במבנה הכולל מחיצה בגובה של 2 מטרים לפחות המפרידה בין האדם לאנשים אחרים הנמצאים באותו מבנה, או בתא עבודה בחלל פתוח, אם גובה המחיצה המפרידה בין האדם לאנשים אחרים באותו חלל הוא 1.8 מ' לפחות). 4. **אדם השוהה במקום כאמור עם אנשים הגרים באותו מקום איתו**. 5. אדם **המשתתף בשידור באמצעי תקשורת שנדרש לדבר בשידור**, ובלבד שהוא נמצא, ככל הניתן, במרחק של 2 מטרים לפחות מאדם אחר. 6. **שני עובדים העובדים בקביעות בחדר** אחד במקום עבודה ובלבד ששומרים על מרחק של 2 מטרים ביניהם. 7. **אדם המבצע פעילות ספורט יחידנית עם אדם קבוע אחד** או אנשים הגרים באותו מקום המבצעים יחד פעילות ספורט כאמור. | יועמ"ש |
| **חובת נשיאת מסיכה (ללא חבישה)** | נקבעה **חובת נשיאת מסיכה** (ללא חבישה) בעת שהייה כל מקום אחר שאינו מקום המגורים או מקום השהייה הקבוע (ואינו מבנה , התקהלות במקום פתוח, אוטובוס, רכבת נוסעים או כלי רכב אחר המשמש לשירותי הסעה,  למשל – במרחב הציבורי כאשר אין התקהלות). | יועמ"ש |
| **במקרים הבאים אין חובה גם לשאת מסיכה:** | 1. קטין **מתחת לגיל 6**. 2. אדם **שמחמת מוגבלות נפשית, שכלית או רפואית** **מתקשה** באופן משמעותי או שנמנעת ממנו עקב מוגבלותו האמורה לכסות את הפה והאף. 3. **אדם המבצע פעילות ספורט יחידנית עם אדם קבוע אחד** או **אנשים הגרים באותו מקום** המבצעים יחד פעילות ספורט כאמור. | יועמ"ש |
| **אחריות מפעיל של מקום הפתוח לציבור שבו חלה החובה לחבוש מסיכה** | **על מחזיק או מפעיל של מקום הפתוח לציבור** הפועל במבנה שחלה לגבי השוהים בו חובת חבישת מסיכה חלות החובות הבאות:   1. **לא להכניס למבנה אדם שאינו חובש מסיכה** אלא אם הוא פטור מחובת חבישת מסיכה בהיותו קטין או בעל מוגבלות. 2. **לא לתת שירות לאדם שאינו חובש מסיכה** אלא אם הוא פטור מחובת חבישת מסיכה בשל היותו קטין או בעל מוגבלות. 3. **לתלות במקומות בולטים לעין במקום, לרבות בכניסה אליו, מודעה בדבר חובת חבישה מסיכה במקום**. אם יש במקום מערכת כריזה –להודיע באמצעותה, אחת לחצי שעה לפחות, על חובת חבישת המסיכה. | יועמ"ש |
| **אין חובה שהקניות ייערכו באזור המגורים**  **(פרט לאזורים שהוגדרו כמוגבלים)** | **אדם רשאי לצאת מביתו לצורך הצטיידות בכל מקום** - אין חובה שהקניות ייערכו באזור המגורים.  (פרט לאזורים שיוכרזו כמוגבלים בתנועה, בהתאם למדיניות שמתעדכנת מעת לעת) | הנחיות מב"צ |
| **טסט במכון רישוי** | יציאה מהבית לצורך **טסט לרכב במכון רישוי** - שירות חיוני, מותרת. | הנחיות מב"צ |
| **כללי שהייה במרחב הציבורי** | 1. שמירת מרחק 2 מ' בין אדם לאדם, למעט הגרים יחד. 2. בנסיעה ברכב פרטי - עד 2 נוסעים ברכב (כולל הנהג). למעט אם יש צורך חיוני, או שהנסיעה היא למטרת טיפול רווחה, פעילות חינוך מיוחדת, העברת קטינים בין הורים או העברת קטין כשהורה נדרש לצאת לצורך חיוני. | הנחיות מב"צ |
| **מקומות בהם קיים איסור על שהייה** | 1. **גן ציבורי** - אלא אם המקום נמצא במרחק 100 מטר ממקום המגורים ורק עם אנשים הגרים באותו מקום ולזמן קצר. 2. **חוף ים** - אלא אם המקום נמצא במרחק 100 מטר ממקום המגורים ורק לאנשים הגרים באותו מקום ולזמן קצר. 3. **גן שעשועים**. 4. אסור ל**התפלל** במרחק של יותר מ- 500 מטרים מבית המגורים, בטווח 500 המטרים מהבית מותר להתפלל לבד, (למעט אם ניתן אישור על ידי רב הכותל או השר לענייני דת**).** | הנחיות מב"צ |
| **שירות משלוחים מבתי עסק** | **בשירות לבית המגורים, המשלוח יונח בפתח בית המגורים.** | הנחיות מב"צ |
| **עסקים אשר אושרו לפתיחה לציבור**  **יפתחו בכפוף לכללים** | **בכפוף לכללים הבאים:**   1. **המחזיק/המפעיל ידאג למרחק 2 מטרים, לרבות בתור, בין השוהים בחנות.** 2. **סימון מקומות עמידה באזור הקופות הרושמות ובאזור התור, במרחק 2 מ' אחד מהשני.** 3. **מניעת צפיפות, ויסות כניסת המבקרים - עד 4 לקוחות לכל קופה רושמת פעילה בכל עת.** | הנחיות מב"צ |
| **מקרים פרטניים ייחודיים (תוספת למקרים שהוצגו בהנחיית מב"צ מס' 12, סעיף 2)** | 1. מעבר ממקום שהייה קבוע אחד למקום שהייה קבוע אחר לתקופה של לפחות שבועיים (לרבות מעבר דירה, מעבר למקום בו יבוצע הבידוד וכו') - מותר. 2. חלוקת עיתונים ע"י עובד עיתון העומד במרחב הציבורי ליד עמדת עיתונים ומציע לאנשים עיתון – מותרת. 3. שיעורי נהיגה - אסורים (אסור לתלמיד להשתתף). 4. הסעות עובדים באמצעות רכב פרטי / במונית - עד 3 נוסעים ברכב (נהג ושני נוסעים). 5. נסיעת עובדים באוטובוס או הסעה - אין הגבלה על מספר הנוסעים, אך יש לוודא כי אין שני נוסעים היושבים בצמידות (יישב נוסע אחד בלבד בכל אחד משני צידי המעבר בכל אחד מהספסלים). במושבים הפונים אחד אל השני (4 מושבים) יישב אדם אחד בכל רביעייה. | הנחיות מב"צ |
| **לא ניתן למנוע כניסה לישוב שאינם תושביו** | ישוב הסוגר את שעריו בפני אנשים שאינם תושביו, אשר מבקשים להיכנס אליו לצרכים שונים (ובהם גם שהייה בצימר לתקופת הבידוד) - לא ניתן למנוע כניסה ליישובים אלה. | הנחיות מב"צ |
| **בידוק אישורי מעבר - ריענון הנחיה** | תקנות שעת חירום להגבלת תנועת הציבור במדינה, מתירות בשלב זה יציאה לעבודה, גם אם בהיקף מוגבל (עד 30% ממצבת העובדים או עד 10 אנשים, הגבוה מבניהם).  אי לכך, לא חולקו תעודות מעבר לעובדים חיוניים ועל כן אין לאכוף הגבלה זו **ואין לדרוש מאזרחים להציג תעודות מעבר / תעודות עובד מכל סוג כלשהו**. | הנחיות מב"צ |
| **איסור הפעלת זיקוקים** | נוכח האיסור על התכנסות של יותר משני אנשים במרחב הציבורי, **חל איסור גם על הפעלת זיקוקים מכל סוג בכל דרך**, ע"י כל אדם ו/או רשות מקומית.  (הנחייה זו תקפה מרגע פרסומה וכל עוד הוראות משרד הבריאות נשארות בעינן בנושא התכנסויות אסורות). | הנחיות מב"צ |

|  |  |  |
| --- | --- | --- |
| **שאלה/נושא** | **תשובה** | **מקור/המשיב** |
| **מה הם המקומות שלא נאסרה הפעלתם?** | **כל מקום ועסק שלא נאסרה הפעלתו -** **יכול להמשיך לפעול:**  מוסכים, אתרי עבודה, מאפיות/ פיצוציות/ איטליז /מכולת שכונתית/ חנות מזון אורגני/חנות מזון לחיות/חנות למכירת משקאות (אלכוהול ו/או שתיה קלה) חנות נוחות בתחנת דלק- מהוות חנות למכירת מזון, רשאיות לפתוח במגבלות "חנות".  תוך מגבלת חנות – מעל 100מ"ר עד 4 לקוחות לכל קופה רושמת, מרחק 2 מטרים בין אנשים, סימון מקומות עמידה ופעולה לוויסות אנשים וכו'. | אג"מ/יועמ"ש |
| **בתי אוכל/ מסעדות/ בתי קפה, חדרי אוכל בבתי מלון** | רשאים לבצע משלוחים בלבד ,  ולא רשאים למכור לצורך איסוף על ידי הלקוח. | אג"מ/יועמ"ש |
| **שווקים קמעונאיים** | השווקים והדוכנים – ייסגרו. .  חנויות במבנה סגור הנמצאות בשוק שאושרה פתיחתן יפתחו במגבלת חנות (מתחת ל-100 מ"ר 2 לקוחות לקופה רושמת, מעל 100 מ"ר עד 4 לקוחות לקופה רושמת...). | אג"מ/יועמ"ש |
| **שווקים סיטונאיים** | שווקים סיטונאיים- יישארו פתוחים, בכפוף להנחיות משרד הבריאות לעניין מרחק וצפיפות | אג"מ/יועמ"ש |
| **חנויות חומרי ניקוי** | חנויות למכירת חומרי ניקוי (עיקר עיסוקה מוצרי היגיינה) תישאר פתוחה במגבלות. | אג"מ/יועמ"ש |
| **מקום בו ניתן טיפול רפואי** | מהווה צורך חיוני, כולל: רופא שיניים, אח או אחות, מיילדת, פסיכולוג, מרפא בעיסוק, פיזיוטרפיסט, קלינאי תקשורת, תזונאי- דיאטן, קרימנולוג קליני, פודיאטר, מנתח, כירופרקט.  למעט טיפולים אלטרנטיביים, לדוגמא :דיקור סיני שיאצו. | אג"מ/יועמ"ש |
| **חנות סלולר/מרכז שירות תקשורת/ מחשבים ותיקונים** | רשאיות להישאר פתוחות. | אג"מ/יועמ"ש |
| **נגריה** | כחנות רהיטים - פתוחה | אג"מ/יועמ"ש |
| **חנות מוצרי חשמל/ חומרי בניין** | רשאיות לפתוח. | אג"מ/יועמ"ש |
| **מוסך** | מקום עבודה, יישאר פתוח.  אזרח יגיע ככל שעולה הצורך בקבלת שירות חיוני. | אג"מ/יועמ"ש |
| **שטיפת רכבים** | רשאי לפעול,  אך אדם לא רשאי לצאת מביתו לצורך שטיפת הרכב. | אג"מ/יועמ"ש |
| **צ'יינג'- חנוית להחלפת כספים** | סגור, נחשבים חנויות ולכן אסור להפעילם. | אג"מ/יועמ"ש |
| **סניף דואר** | לא נאסרה הפעלתו, בכפוף להנחיות משרד הבריאות לעניין שמירת מרחק וצפיפות. | אג"מ/יועמ"ש |
| **אתרי בניה** | מקום עבודה, נוכחות של עשרה עובדים ומעלה- מותר בכפוף לאיסור התקהלות והנחיות מרחק. | אג"מ/יועמ"ש |
| **הפגנה** | מהווה הצדק ליציאה מהבית, מותרת ברישיון ובהתאם להנחיות שמירת מרחק ומסכה של משרד הבריאות. | אג"מ/יועמ"ש |
| **הלוויה**  **בר מצווה/ אזכרה** | **הלוויה**: במקום פתוח בלבד,  מגבלה עד 20 איש, תוך שמירה על כללי מרחק 2 מטרים בין אדם לאדם.  **ברית מילה**: תיערך בהשתתפות של עד 10 אנשים תוך שמירת על כללי מרחק 2 מטרים בין אדם לאדם.  יציאה **לבר מצווה, אזכרה**- אינה צורך חיוני -אסור. | אג"מ/יועמ"ש |
| **נסיעה ברכב** | **נסיעה ברכב מעל 2 אנשים ברכב אפשרית לצורך חיוני**.  בכלל זה נסיעה לצרכים הבאים: טיפול במסגרת רווחה, יציאה לפעילות חינוכית שהותרה כחריג, העברת קטין מהורה להורה והעברת קטין לצורך השגחה עליו כשההורה יוצא לצורך חיוני.  שימו לב- שנסיעה בניגוד להוראות אלה אינה עבירה, ניתן לתת הוראות. | אג"מ/יועמ"ש |
| **הסעת אנשים לעבודה** | סוכם עם משרד הבריאות שאדם רשאי לצאת מביתו על מנת להסיע אחר לעבודה ,(יש לפעול על פי הנחיית משרד הבריאות לנסיעה ברכב).  **חיילים לעניין זה נחשבים עובדים**. | אג"מ/יועמ"ש |
| **התקהלויות** | התקהלות של שני אנשים ומעלה נחשבת התקהלות אסורה ושוטר רשאי להורות על פיזורה.  סירוב לפיזור – יגרור הטלת קנס. | אג"מ/יועמ"ש |
| **משרד חברת ביטוח** | מותר בפתיחה | אג"מ/יועמ"ש |
| **חנות מחשבים** | מותרת בפתיחה | אג"מ/יועמ"ש |
| **עסק למיזוג אויר מוצרי חשמל וגז ביתיים** | מותרים בפתיחה | אג"מ/יועמ"ש |
| **חנות כלים ח.פ** | מותר בפתיחה | אג"מ/יועמ"ש |
| **מכון אופטיקה** | מותר בפתיחה | אג"מ/יועמ"ש |
| **בתי מרקחת, פארמים, חנויות למוצרי היגיינה** | מותר בפתיחה | אג"מ/יועמ"ש |
| **משלוחים** | משרד הבריאות הבהיר כי כל חנות שאינה פתוחה לציבור רשאית לבצע מתוכה משלוחים. | אג"מ/יועמ"ש |
| **חנות למזון חיות** | חנויות למזון לחיות - נחשבות חנויות מזון, מותר בפתיחה | אג"מ/יועמ"ש |
| **הוצאת כסף מכספומט** | הוצאת כסף ממכשיר כספומט / הליכה לבנק לצורך משיכת קצבאות - נחשבות קבלת שירות חיוני ועל כן מותרות.  יש להקפיד על מרחק 2 מטרים מאדם לאדם. | אג"מ/יועמ"ש |
| **מעבר דירה** | מעבר ממקום שהייה קבוע אחד למקום שהייה קבוע אחר (לרבות מעבר דירה, מעבר למקום בו יבוצע הבידוד וכו') - מותר. | אג"מ/יועמ"ש |
| **וטרינרים ומספרת כלבים** | מותר | אג"מ/יועמ"ש |
| **אזכרה**  **עליה לקבר**  **(שבוע, חודש, שנה)** | אינו מוגדר כהלוויה,  אסור | אג"מ'/יועמ"ש |

**מענה רישוי ואבטחה מ"י לשאלות ותשובות**

|  |  |  |
| --- | --- | --- |
| **נושא** | **תשובה** | **מקור/המשיב** |
| **תחנת דלק** | לא נאסרה הפעלתו- פתוח | רמ"ד רישוי סנ"צ מאיה וינקלר |
| **מכון רישוי** | לא נאסרה הפעלתו- פתוח | רמ"ד רישוי סנ"צ מאיה וינקלר |
| **תבלינים, פיצוחים, מאפייה, חנות פירות וירקות** | חנות תבלינים חנות פיצוחים, מאפייה , חנות לממכר פירות וירקות- יכולים להיות פתוחים לציבור. | רמ"ד רישוי סנ"צ מאיה וינקלר |
| **מוסך ופנצ'רייה** | לא נאסרה הפעלתם- פתוחים | רמ"ד רישוי סנ"צ מאיה וינקלר |
| **משלוחים** | מותרים מכלל החנויות והרשתות, מסעדות ובתי קפה. | רמ"ד רישוי סנ"צ מאיה וינקלר |
| **השכרה ומכירת רכב** | 1. מקום להשכרת כלי רכב - פתוח 2. מקום למכירת כלי רכב – **סגור** 3. עסק שמשלב מכירה והשכרת רכבים – יפתח. | רמ"ד רישוי סנ"צ מאיה וינקלר |
| **שטיפת רכב** | שטיפת רכבים – לא נאסרה פתיחתם.  ניתן להפעיל רק בדרך של לקיחת הרכב מהלקוח והשבתו אליו משום שנאסר על הציבור לצאת מהבית לצורך זה. | רמ"ד רישוי סנ"צ מאיה וינקלר |
| **גלידריה** | גלידריה – פתוחה.  ניתן למכור גלידה באריזה סגורה (לא בגביע / כוס).  וללא ישיבה במקום. | רמ"ד רישוי סנ"צ מאיה וינקלר |
| **בתי קפה שפועלים כמאפיות** | בתי קפה שפועלים כמאפייה – מותרים לשם מכירת מוצרי המאפה בפתיחה.  ללא טיק אווי. | רמ"ד רישוי סנ"צ מאיה וינקלר |
| **תיק אווי ממסעדות** | מסעדות סגורות, מותר לבצע רק משלוחים, אין איסוף עצמי | רמ"ד רישוי סנ"צ מאיה וינקלר |
| **אוטו גלידה** | סוג של חנות מזון, זו העבודה של בעל הרכב ולא נאסר עליו לעסוק בה, יש להקפיד על נושא התקהלות וההנחיות. | רמ"ד רישוי סנ"צ מאיה וינקלר |
| **אוכל מוכן לשבת , קייטרינג** | משמשת כחנות מזון, מותר  יש להקפיד על ההנחיות , מגבלות צפיפות ומרחק | רמ"ד רישוי סנ"צ מאיה וינקלר |
| **עסק שמתקין דלקנים למשטרה /מד"א** | נשאר פתוח | יועמ"ש |
| **מרכז מסחרי פתוח כמו ביג?** | איננו קניון- רק חנויות שמורשות( כולל חיוניות וכולל אלו שברחוב) יהיו פתוחות במגבלות –משרד הבריאות. | רמ"ד רישוי סנ"צ מאיה וינקלר |
| **מסעדות- ניתן לעשות תיק אווי או שממשיכים רק במשלוחים?** | מסעדות סגורות , רק משלוחים , אין איסוף עצמי – רמ"ד רישוי | רמ"ד רישוי סנ"צ מאיה וינקלר |
| **חנות תשמישי קדושה** | חנות תשמישי קדושה (ספרים, פמוטים, כלי בית, כלי מתכת...) מותרת לפתיחה | רמ"ד רישוי סנ"צ מאיה וינקלר |

**מענה לשאלות כלליות של הציבור**

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **ביטול קנסות** | **פניות אזרחים בבקשה לביטול קנסות** | מקבל הדו"ח רשאי להגיש בקשה לביטול או להישפט כפי שמופיע בחלק האחורי של הדו"ח. | יועמ"ש |
| **השכרת צימר למבודד בית** | **פנתה אליי משפחה להשכיר את יחידת הדיור/צימר שלי למשך שבועיים אני חושש שמדובר במשפחה נגועה הנדרשת לבידוד בית, האם מותר לי לסרב לקבלם?** | אין איסור על השכרת צימר.  אם השאלה היא האם חל איסור על השכרת צימרים – התשובה היא לא.  אם השאלה היא האם היא חייבת להשכיר – זה לא במגרש המשטרתי.  לעומת זאת, יישוב אינו רשאי לסגור את שעריו מפני אנשים שאינם גרים ביישוב המבקשים להיכנס ליישוב . | יועמ"ש |
| **הקמת רעש** | **יש רעש של שיפוצים האם אפשר לפתוח להם אירוע ?** | הטיפול באירועי שגרה ממשיך, וזאת ללא קשר להתמודדות עם נגיף הקורונה. הקמת רעש מאפשרת הזמנת שוטר באמצעות חיוג לקו 100 ובהתאם לחוק. | יועמ"ש |
| **בניה ושיפוצים** | **האם מותר לבצע עבודות שפוץ ובנייה** | אכן ניתן לבצע עבודות בניה ושיפוץ, הותרה כניסת פועלי בניין לצורכי בניה (אין ביכולתם לצאת משטחי ישראל),  ובתנאי מרחק וצפיפות כפי שהנחה משרד הבריאות. | יועמ"ש |
| **קוסמטיקה** | **האם מותר לקוסמטיקאיות לעבוד?** | מכוני קוסמטיקה – אסור בפתיחה )מקום לטיפול לא רפואי בגוף אדם(. | יועמ"ש |
| **מספרות** | **האם מותר להפעיל מספרות ציבוריות או פרטיות** | מספרות – אסורות בפתיחה )מקום לטיפול לא רפואי בגוף אדם(. | יועמ"ש |
| **קנסות לעסק** | **עובד שעובד בחנות שאסור לה לפעול, מי יקבל את הקנס המנהל של החנות, העובד או שניהם?** | בעסקים טעוני רישוי הקנס ניתן על שם בעל הרישיון. | יועמ"ש |
| **מוסכים** | **האם מוסכים מורשים לעבוד?** | מוסכים רשאים להמשיך לעבוד בכפוף לאיסור התקהלות ושמירת המרחקים. | יועמ"ש |
| **אימון כושר פרטי** | **האם למאמן כושר מותר לעשות אימוני כושר אישיים?** | אימון כושר מותר בתנאים הבאים:  פעילות ספורט בזוג קבוע במרחק של עד 500 מ' מהבית | יועמ"ש |
| **טיפול שיניים** | **האם אפשר לקבל טיפול שיניים ?** | מרפאות השיניים רשאיות לתת שירות. | יועמ"ש |
| **משתלות** | **האם משתלות מורשות בפתיחה?** | משתלות הן חנות, ולא נקבעו ברשימת החנויות שמותר להן לפעול. | יועמ"ש |
| **בית דפוס** | **האם מורשה בפתיחה?** | מדובר בעסק שהפעלתו לא נאסרה – מותר בפתיחה. | יועמ"ש |
| **טמבור** | **האם מורשה בפתיחה?** | מוצרי בית – מורשה בפתיחה. | יועמ"ש |
| **חנות למכירת נרגילות (לא לעישון במקום)** | **חנות למכירת נרגילות (לא לעישון במקום האם מותר בפתיחה?** | חפצי תרבות בילוי ופנאי- מותר בפתיחה, ללא עישון במקום | יועמ"ש |
| **טקסטיל וחנויות בגדים** | **האם טקסטיל לבית כולל חנויות בגדים רגילות?** | לא | יועמ"ש |
| **משלוח לאזור מוגבר** | **האם מותר לבצע משלוחים לאזור מוגבל?** | אפשר | יועמ"ש |

|  |  |  |  |
| --- | --- | --- | --- |
| **נושא** | **שאלה** | **תשובה** | **מקור/המשיב** |
| **מעבר דירה** | **מעבר** | מותר לעבור דירה במקרה דחוף. | יועמ"ש |
| **אופן הגשת תלונה למ"י ע"י מבודד בית** | **אני מבודד בית ורוצה להגיש תלונה למשטרה, כיצד עליי לפעול?** | לא להפר חובת בידוד, יש להתקשר ל - 100 להזמין ניידת, יגיעו אליך. | יועמ"ש |
| **ירקן** | **האם ירקן - פירות ירקות, נחשב לעסק חיוני?** | נחשב למקום למכירת מזון, משכך ניתן להפעילו בהתאם לתקנות ולהנחיות. | יועמ"ש |
| **כניסה לבית העסק לצורך אישי** | **האם אני יכול לשהות בעסק שלי מבלי לפתוח את הדלתות לקהל?** | כן, אין שום בעיה כל עוד העסק סגור לקהל הרחב. | יועמ"ש |
| **בתי מלון** | **האם מותר להפעיל בתי מלון?** | **בתי מלון –** יישארו פתוחים ללא חדרי אוכל. | יועמ"ש |
| **נטישת בעלי חיים** | **למי אפשר לפנות בנושא תופעת נטישת בע"ח?** | לפנות לצער בעלי חיים, או לפיקוח הווטרינרי ברשות העירונית. | יועמ"ש |
| **מכירת מזון לבעלי חיים** | **האם חנויות למכירת מזון לבעלי חיים מותרים לפתיחה?** | מכירת אוכל לבעלי חיים מותרת על פי הגדרות משרד הבריאות (מרחק בקופות, ומרחק 2 מטרים בין אדם לאדם)  או במשלוח, להתקשר לחנות ולהזמין הביתה. | יועמ"ש |
| **מנקה** | **מנקה בבניין מגורים מותר או אסור?** | יש אישור למנקות להגיע לנקות וללכת. | יועמ"ש |
| **משחק טניס**  **בזוג קבוע במרחק המותר מהבית** | **האם שני אנשים קבועים יכולים לשחק במגרש טניס המצוי במרחק 100 מטר מהבית**  **או 500 מטרים מהבית?** | זו פעילות ספורט, שני אנשים קבועים, במרחק המותר מהבית- אפשר | יועמ"ש |
| **גלישה בים** | **האם מותרת גלישה בים כפעילות ספורט?** | ספורט. רק אם הים הוא 100 מ מהבית | יועמ"ש |
| **חנות בשמים** | **האם מותר למכור בשמים?** | אם נמכר בבית מרקחת או חנות שעיקר עיסוקה במכירת מוצרי היגיינה – אפשר. אחרת לא | יועמ"ש |
| **מוצרי איפור** | **האם מותר למכור מוצרי איפור ?** | אם נמכר בבית מרקחת או חנות שעיקר עיסוקה במכירת מוצרי היגיינה – אפשר. אחרת לא | יועמ"ש |
| **חנות טיפוח – (ללין..)** | **חנות לטיפוח כגון ללין מותרת בפתיחה?** | זה מוצרי היגיינה, אפשרי. | יועמ"ש |
| **חנויות פרחים** | **האם חנות פרחים מורשת בפתיחה?** | לא מורשות בפתיחה | יועמ"ש |
| **חנות תכשיטים** | **האם חנות תכשיטים**  **מורשת בפתיחה?** | לא מורשות בפתיחה. | יועמ"ש |
| **משאיות (למטרות שמחה )** | **האם משאיות למטרות שמחה של הציבור מאושרות?** | אם פועלים מטעם העיריה ושומרים על הכללים – מותר. | יועמ"ש |
| **לימודי נהיגה** | **האם לימודי נהיגה מותרים?** | אסור לציבור להשתתף בשיעורי נהיגה . | יועמ"ש |

נערך ע"י - דליה סלומון, רפ"ק

ר' חו' שת"פ ורשויות

בשם רמ"ד חוסן והכוונת אוכלוסייה